《象山社缘麓行至郁水上沙溪乃反夜已向残》
清代·朱次琦

水国森夜凉，明河落华甸。群动凄已寂，万象悄弥茜。

村舂晚凌厉，戍火寒隐见。行野忻有适，发兴乃忘倦。

高塍石切额，回溪路弯线。仰登屡蜷局，俯绕乍虫缘。

浦溆渔家艇，松根网丝罥。趁树约邻多，吹萍行汲便。

晚食瓦盘酒，儿女杂嗔忭。世熊苦喧卑，此乐让汝先。

席草接软语，月破川浮练。落叶散鱼背，清霜厉人面。

更永不可留，回踪殢幽眷。

作者简介：（?—1881）广东南海人，字子襄，号稚圭。道光二十七年进士。官襄陵知县。曾解决县民争水溉田陈案，推行水田近万亩，有惠政。后隐居九江乡，学者称九江先生。其学宗郑玄、朱熹，以修行为本，以经、史、掌故、性理、词章五学为读书之实，从学者甚众，康有为亦其弟子。有《朱氏传芳集》、《大雅堂诗集》、《燔馀集》、《橐中集》。